Espevalen forteller åpent hva LSK faktisk betaler ut i spillerlønninger.
- Totalt med alle spillerne vi har hatt i løpet av året, vil vi i 2012 bruke 16 millioner kroner på spillerlønninger. Inkludert sosiale utgifter og arbeidsgiveravgifter ender det totale regnskapet trolig på i underkant av 23 millioner. (I 2008 var dette beløpet over 30 millioner red.anm.). I tillegg kommer noen honorarer til agenter i forbindelse med de mange overgangene, forteller Espevalen.
- Det vanskelig å tro ut fra millionlønningene mange har snakket om?
- Ja, men dette er faktatall. Vi har fått inn de nye spillerne mye billigere enn mange tror. Sportsdirektør Torgeir Bjarmann har gjort en kjempejobb med sitt store kontaktnett, sier Espevalen.
- Mange gratis spillere betyr vel store beløp i sign-on-fee?
- Nei, det har vi ikke. Noen har fått sign-on i år, men totalt er beløpet under to millioner kroner, fastslår han.
- Hva betyr årets mange signeringene for lønnsbudsjettet i 2013?
- De avtalene vi har inngått vil vi klare å håndtere uten å øke lønnsbudsjettet neste år. Det er heller ingen planer om å øke budsjettet ytterligere, sier Espevalen.